CELEX: 32016R1934
Language: sk
Date: 2016-11-04 00:00:00
Title: Vykonávacie nariadenie Komisie (EÚ) 2016/1934 zo 4. novembra 2016, ktorým sa schvaľuje chlorid alkyltrimetylamónny, kde alkyl je z kokosového oleja (ATMAC/TMAC), ako existujúca účinná látka na použitie v biocídnych výrobkoch typu 8 (Text s významom pre EHP )

5.11.2016   
            
            
               SK
            
            
               Úradný vestník Európskej únie
            
            
               L 299/42
            
         VYKONÁVACIE NARIADENIE KOMISIE (EÚ) 2016/1934
   zo 4. novembra 2016,
   ktorým sa schvaľuje chlorid alkyltrimetylamónny, kde alkyl je z kokosového oleja (ATMAC/TMAC), ako existujúca účinná látka na použitie v biocídnych výrobkoch typu 8
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:
   
               (1)
            
            
               Delegovaným nariadením Komisie (EÚ) č. 1062/2014 (2) sa stanovuje zoznam existujúcich účinných látok, ktoré sa majú vyhodnotiť z hľadiska ich prípadného schválenia na používanie v biocídnych výrobkoch. Tento zoznam obsahuje aj chlorid alkyltrimetylamónny, kde alkyl je z kokosového oleja (ATMAC/TMAC).
            
         
               (2)
            
            
               Chlorid alkyltrimetylamónny, kde alkyl je z kokosového oleja (ATMAC/TMAC), bol v súlade s článkom 16 ods. 2 smernice Európskeho parlamentu a Rady 98/8/ES (3) vyhodnotený z hľadiska použitia vo výrobkoch typu 8 (prostriedky na konzerváciu dreva) opísaných v prílohe V k uvedenej smernici, ktoré zodpovedajú výrobkom typu 8 opísaným v prílohe V k nariadeniu (EÚ) č. 528/2012.
            
         
               (3)
            
            
               Ako hodnotiaci príslušný orgán bolo určené Taliansko, ktoré 20. novembra 2007 a 10. júna 2010 predložilo hodnotiace správy spolu so svojimi odporúčaniami.
            
         
               (4)
            
            
               Výbor pre biocídne výrobky v súlade s článkom 7 ods. 2 delegovaného nariadenia (EÚ) č. 1062/2014 a s prihliadnutím na závery hodnotiaceho príslušného orgánu sformuloval 14. apríla 2016 stanovisko Európskej chemickej agentúry.
            
         
               (5)
            
            
               Na základe uvedeného stanoviska možno vychádzať z toho, že biocídne výrobky typu 8 s obsahom chloridu alkyltrimetylamónneho, kde alkyl je z kokosového oleja (ATMAC/TMAC) vyhovujú požiadavkám podľa článku 5 smernice 98/8/ES, pokiaľ sú splnené určité špecifikácie a podmienky týkajúce sa ich používania.
            
         
               (6)
            
            
               Preto je vhodné schváliť chlorid alkyltrimetylamónny, kde alkyl je z kokosového oleja (ATMAC/TMAC), na používanie v biocídnych výrobkoch typu 8 s výhradou splnenia určitých špecifikácií a podmienok.
            
         
               (7)
            
            
               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových stanovených požiadaviek.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,
            
         PRIJALA TOTO NARIADENIE:
   Článok 1
   Chlorid alkyltrimetylamónny, kde alkyl je z kokosového oleja (ATMAC/TMAC), sa schvaľuje ako účinná látka na použitie v biocídnych výrobkoch typu 8 s výhradou splnenia špecifikácií a podmienok stanovených v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. novembra 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 167, 27.6.2012, s. 1.
   
      (2)  Delegované nariadenie Komisie (EÚ) č. 1062/2014 zo 4. augusta 2014 o pracovnom programe na systematické skúmanie všetkých existujúcich účinných látok nachádzajúcich sa v biocídnych výrobkoch uvedených v nariadení Európskeho parlamentu a Rady (EÚ) č. 528/2012 (Ú. v. EÚ L 294, 10.10.2014, s. 1).
   
      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
   
      PRÍLOHA
      
                  Bežný názov
               
               
                  Názov IUPAC
                  Identifikačné čísla
               
               
                  Minimálny stupeň čistoty účinnej látky (1)
                  
               
               
                  Dátum schválenia
               
               
                  Dátum skončenia platnosti schválenia
               
               
                  Typ výrobku
               
               
                  Osobitné podmienky
               
            
                  chlorid alkyltrimetylamónny, kde alkyl je z kokosového oleja (ATMAC/TMAC)
               
               
                  Názov IUPAC:
                  chlorid alkyltrimetylamónny, kde alkyl je z kokosového oleja (ATMAC/TMAC)
                  EC č.: 263-038-9
                  CAS č.: 61789-18-2
               
               
                  96,6 hm. %
               
               
                  1. mája 2018
               
               
                  30. apríla 2028
               
               
                  8
               
               
                  Biocídnym výrobkom sa autorizácie udeľujú v prípade splnenia týchto podmienok:
                  
                              1.
                           
                           
                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.
                           
                        
                              2.
                           
                           
                              Vzhľadom na riziká zistené v prípade hodnotených použití sa v rámci hodnotenia výrobku musí osobitná pozornosť venovať:
                              
                                          a)
                                       
                                       
                                          priemyselným a profesionálnym používateľom;
                                       
                                    
                                          b)
                                       
                                       
                                          pôde a podzemnej vode v prípade dreva, ktoré bude často vystavené vplyvom počasia.
                                       
                                    
                        
                              3.
                           
                           
                              Vzhľadom na riziká zistené v prípade pôdy, povrchových a podzemných vôd sa musí na etiketách a prípadne poskytnutých kartách bezpečnostných údajov autorizovaných výrobkov uviesť, že priemyselná alebo profesionálna aplikácia sa vykonáva v rámci uzavretej oblasti alebo na nepriepustnom tvrdom povrchu so spevnenými okrajmi, že čerstvo ošetrené drevo sa po ošetrení musí skladovať pod ochranným krytom alebo na nepriepustnom tvrdom povrchu alebo oboje, aby sa predišlo priamym únikom do pôdy alebo vody, a že všetky úniky, ku ktorým dôjde pri aplikácii výrobku, sa musia zachytiť na účely opätovného použitia alebo likvidácie.
                           
                        
            
         (1)  Čistota uvedená v tomto stĺpci predstavuje minimálny stupeň čistoty účinnej látky hodnotenej podľa článku 89 ods. 1 nariadenia (EÚ) č. 528/2012. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická ekvivalencia s vyhodnotenou účinnou látkou.